，廷栋中以危法，论戍澉浦。长子李雯走京师讼寃，章上报罢。雯九岁弟又伏阙上书，事得白，召爲刑部山东司主事，转工部都水司郎中，五上疏论时政。时流寇已据秦晋，逢申疏请岀空名告身与廷臣，分募三辅豪杰衞京师，不从。甲申三月，贼陷京师，被执不屈，身受五毒，自经死。子李雯时从父在京城邸舍，已不食四五日，闻父难，絮血行乞，仅得棺，朝夕哭奠，又饿且病，气息奄然，守父骨不复动。清军入北京城，内院诸大学士怜雯孝，又奇其才，荐授内翰林、弘文院撰文、中书舍人，丙戌得请干朝以父丧归葬，事竣，还朝卒。雯以文章名世，即海内所称「云间李舒章